Die Soekende Hart (4 Hickory Hollow Reeks)(Sagteband)
Sal Jenny se geheime haar weerhou van die vrede waarna sy smag? Of sal hulle haar die weg huis toe wys?
Rebecca Lapp voel so koud en styf dat sy skaars kan
beweeg. Volgens die opwenhorlosie op die tafeltjie
naby die koppenent is dit net ná drie in die oggend.
Uitasem ná die folterende droom, is sy bekommerd: Is dit
Stadig sit sy regop sodat sy nie vir Samuel wakker maak
nie. Haar oë is wyd oopgerek in die donker kamer, maar
haar hart is ’n stuk lood. Sy bepeins haar droom en wens sy
kan die ellende afskud.
Die minute tik verby en uiteindelik klim sy saggies uit
die bed en sluip na die spieëltafel ’n ent daarvandaan. Sy
voel met haar vingers na die boksie vuurhoutjies. Lomp kry
sy dit reg om die paraffienlampie aan te steek. Die vlam-
metjie flikker eers en brand dan helder.
Net ’n simpel ou droom, verseker sy haarself. Alles is piekfyn
– niemand het my uitgevang nie. Die meeste drome beteken
buitendien nie iets nie – dít weet sy tog.
Die klank van Samuel se ononderbroke gesnork is be-
kend, selfs gerusstellend, terwyl Rebecca haar warm ka-
mer jas van die houtpen teen die muur afhaal en in die
gang af loop na Katie se ou slaapkamer. Sy gaan in en
bekyk die leë vertrek in die lanternlig. Sy trek haar asem
diep in en is seker dat daar nog ’n sweempie van Katie se
lilapotpourri in die lug hang. Mev. Daniel Fisher is nou al
ses jaar gelukkig getroud en die besige mamma van die
vierjarige Samuel Dan, wat meestal as Sammy bekend
staan, en sy klein sussie Kate Marie, wat volgende week
agtien maande oud sal wees. Buiten vir haar blonde hare
– so baie soos haar Dat s’n – is Kate die spieëlbeeld van
haar pragtige Mamma, alhoewel Kate Marie nou nie juis ’n
naam is wat baie Amish klink nie.
Ach wat, dis naby genoeg, mymer Rebecca.
Sy kan nog steeds nie die gevoel afskud dat haar droom
dalk profeties kan wees nie. Samuel en hul seuns – Elam,
Eli en Benjamin – sal verseker so dink. Sy toets immers
die grense van die Bann deur die afgelope paar maande af
en toe vir Katie en die kinders te gaan kuier, alhoewel sy
Katie behoort te vermy. As ek uitgevang word, sal ek daarvan
beskuldig word dat ek die gevolge van die Meinding verhinder,
dink Rebecca. Sy wil nie God se werk in haar eiesinnige
dogter se lewe belemmer nie; tog is Katie se vermyding die
strengste Bann wat nog ooit in die Lancaster-distrik toegepas
is. Rebecca is in twee geskeur – sy wil die kerkverordening
gehoorsaam, maar haar hart smag daarna om Katie en die
kleinkinders te sien.
You're reviewing: Die Soekende Hart (4 Hickory Hollow Reeks)(Sagteband)
The Secret Keeper (4 Home To Hickory Hol…